25/01/2011 | Administración LocalMunicipal
Neda
Publicación anuncios subvencions cultura e deportes ano 2010

A Comisión de Goberno de data 30 de decembro do ano 2010, prestou aprobación ás seguintes bases: Estas normas teñen por obxecto establecer os criterios e procedemento para a concesión de subvencións no ámbito do termo municipal de Neda, de acordo cos principios de obxectividade, igualdade, concorrencia e publicidade, para a prestación de servicios e a realización de actividades que complementen ou suplan as atribuidas á competencia municipal ou que, en xeral, contribúan ó fomento dos intereses propios do Concello de acordo co establecido na lexislación sobre réxime local (artigos 11, 25 y 28 da Lei 7/1985, do 2 de abril, reguladora das bases do réxime local). Normativa aplicable: artigo 25 da Lei 7/1985, do 2 de abril, reguladora das bases do réxime local; artigo 294 da Lei5/1997, do 2 de xullo de administración local de Galicia; artigo 40.2 da Lei 39/1988, do 28 de dicembro, reguladora das facendas locais, Lei 230/1963, de 28 de decembro, Lei 230/1963, do 28 de decembro, xeral tributaria, artigos 81 e 82 do Real Decreto lexislativo 1091/1988, do 23 de setembro, polo que se aproba o texto refundido da Lei xeral presupostaria, e artigo 8 do Real Decreto 2225/1993, do 17 de decembro, sobre procedemento de concesión de subvencións públicas. A presente convocatoria ten por obxecto o establecemento de axudas económicas para as seguintes actividades: - Promoción de actividades veciñais. Poderán optar a estas subvencións as asociacións de veciños legalmente constituidas no termo municipal que promovan a participación veciñal en actos e eventos. - Promoción de actividades deportivas. Poderán optar a estas subvencións os clubes deportivos e persoas físicas que promovan o fomento de actividades físico-deportivas. - Promoción de actividades culturais. Entenderase por actividades culturais, actividades tales como: celebracións, homenaxes, exposicións, publicacións, concursos, certames, mostras, excursións, encontros, conferencias, estudios, etc., en xeral, calquera actividade de conservación, promoción e divulgación dos valores culturais, especialmente dos que resulten da súa pertenza á comunidade galega e/ou ó Concello de Neda. As devanditas subvencións concederanse con cargo ás siguientes partidas, dentro das dispoñibilidades orzamentarias: Poderán solicitar subvención as persoas xurídicas, agrupacións veciñais, comités organizadores ou persoas físicas que cumpran os siguientes requisitos: -Estar inscritas no Rexistro Municipal de Asociacións (para o caso de Asociacións de veciños). -Carecer de fins de lucro. -Desenvolver as suas actividades no termo municipal, ou, no caso de realizarse fóra deste, deberá tratarse de actividades que suplan ou complementen ás atribuidas ó Concello de Neda. -Non ter pendente de xustificación ningunha subvención concedida polo Concello de Neda. - Atoparse ó corrente das obligas tributarias co Concello de Neda. As solicitudes de subvención deberán presentarse no rexistro xeral do Concello. O prazo de presentación das solicitudes escomenzará o día seguinte da data da publicación das presentes bases no BOP e estenderase polo período dun mes, a contar dende a devandita data. a) Instancia individualizada por cada modalidade de actividade, asinada polo presidente da entidade, asociación, o por quen teña conferida a delegación, debendo acreditar debidamente tal circunstancia, na que conste a contía da subvención que se solicita. Para o caso de grupos carentes de personalidade xurídica, deberá ser presentada por unha persoa física nomeada polos membros do mesmo mediante acta constitutiva do grupo como entidade carente de personalidade xurídica, e suscrita por todos eles onde se autorice á persoa que insta a axuda a recibila, a cumprimentar tódolos trámites da subvención, e percibir as cantidades concedidas como subvención, así como xustificala na súa debida forma. b) Programa ou memoria detallada das actividades que se pretenden realizar. c) Presuposto detallado dos gastos ocasionados polas actividades para as que se solicita a subvención e dos ingresos previstos para a súa financiación. d) Certificación dos cargos representativos e domicilio social, con expresión do DNI o CIF. (se fosen asociacións de veciños inscritas no Rexistro de Asociacións do Concello non se esixirá tal trámite) e) Estatutos da entidade para o caso das asociacións e demáis persoas xurídicas. (se fosen asociacións de veciños inscritas no Rexistro de Asociacións do Concello non se esixirá tal trámite) f) Copia do CIF da entidade. (se fosen asociacións de veciños inscritas no Rexistro de Asociacións do Concello non se esixirá tal trámite) g) Declaración de se lles foron concedidas outras subvencións para a mesma actividade procedentes de calquera administración ou ente público o privado, obligándose a comunicar aquelas concedidas con data posterior á presentación da solicitude. h) Certificación dos datos bancarios da entidade solicitante. i) Certificación ou Declaración xurada de que se atopan ó corrente nas súas obrigas fiscais en xeral, e en concreto, co Concello de Neda, e coa seguridade social. -As comisións de festas, no caso de estar constituidas por persoas físicas, deberán presentar copia do NIF dos solicitantes e documento acreditativo da súa representación (certificación da acta de constitución da comisión, así como dos nomeamentos da xunta directiva). -Os grupos carentes de personalidade xurídica, no caso de estar constituidos por persoas físicas, deberán presentar copia do NIF dos solicitantes e documento acreditativo da súa representación (acta de constitución, así como nomeamento do seu representante). As asociacións inscritas no Rexistro Municipal de Asociacións están exentas de presentar a documentación sinalada nos apartados d), e) e f), debendo presentar fotocopia do documento que acredite a súa inscrición. Si se apreciasen defectos de forma ou documentación incompleta, requirirase a corrección o rectificación no prazo de dez días, arquivándose o expediente sen máis trámite de non efectuarse éstas. As subvencións serán concedidas pola Comisión de Goberno, previo dictame dos concelleiros delegados na materia debidamente motivada, de acordo cos seguintes criterios: -A súa representatividade no Concello. -Interés xeral das actividades a desenvolver. -Número de beneficiados directa ou indirectamente polas actividades. -Carácter permanente ou periódico das actividades a desenvolver. -O grao de coordinación e complementariedade cos programas desenvolvidos por este Concello. -A dificultade da execución da actividade sen a concesión da subvención. -A capacidade de autofinanciación. -As axudas recibidas de outras entidades públicas o privadas. A resolución da concesión será notificada ó interesado no prazo de tres meses, unha vez expirado o prazo de presentación de solicitudes. A falta de resolución expresa producirá efectos desestimatorios, e contra a desestimación expresa ou presunta poderán formularse os recursos que procedan. Son obligacións do beneficiario: -Realiza-las actividades que fundamentaron a concesión da subvención e acreditar a súa realización. -Destina-la subvención exclusivamente ós fins para os que foi concedida, quedando expresamente prohibida calquera alteración do destino non autorizada polo Concello. -O sometimento ás actuacións de comprobación do Concello da efectiva realización das actividades para as que se concede a subvención. -Facilitar canta información sexa requirida polo Concello, polo Tribunal de Contas ou a Intervención Municipal. -Estar ó corrente das súas obrigas fiscais co Concello, situación que se apreciará de oficio por este Concello, sen prexuízo da esixencia da certificación neste senso polo secretario da asociación. O importe da subvención en ningún caso poderá ser de tal contía que, illadamente ou en concorrencia con subvencións ou axudas doutras administracións públicas ou doutros entes públicos ou privados, supere o custe da actividade a desenvolver polo beneficiario. O prazo de xustificación das subvencións será de dous meses a partires da súa realización e, en todo caso, antes do 31 de xaneiro do ano seguinte, salvo que se solicitase e fose concedida prórroga. Se non se presentase a xustificación dentro do prazo (inicial ou prorrogado) por resolución da Alcaldía, iniciarase o expediente de anulación do correspondente compromiso, ou de reintegro das cantidades percibidas e non xustificadas. Para o cobro das subvencións as entidades presentarán a siguiente documentación: -Certificación do secretario/a da entidade co visto e prace do presidente/a que acredite o cumprimento das actividades ou investimentos solicitados e as subvencións obtidas doutros organismos ou entidades para os mesmos conceptos, ou declaración de non ter outras subvencións públicas ou privadas para o mesmo obxecto. -Facturas dos gastos en original ou fotocopias compulsadas, debendo alcanzar como mínimo o importe da subvención concedida. Naqueles supuestos en que a natureza da actividade subvencionada e os gastos correntes que xeneren o fagan aconsellable, poderase admitir, de xeito excepcional, como xustificante calquera outros documentos que acrediten a realización da actividade obxecto da subvención e a aplicación dos fondos recibidos (vales de compra, recibís debidamente formalizados, e calquera outros admitidos en dereito). Á vista da documentación xustificativa presentada, o órgano competente estimará o cumprimento das actividades ou investimentos subvencionados, e se a documentación é correcta procederase ó pago da subvención. No caso de que a documentación xustificativa fose incorrecta o insuficiente, darase un prazo de dez días para a súa corrección. O importe da subvención reducirase proporcionalmente ós gastos non xustificados correctamente. O pago da subvención efectuarase mediante ingreso na conta sinalada pola entidade. Procederá o reintegro do total ou parte das cantidades percibidas dende o momento do pago da subvención, nos seguintes casos: -Incumprimento da finalidade para a que foi concedida a subvención. -Obtención da subvención sen reunir as condicións requiridas ou falseándoas. -Non xustificación das cantidades percibidas en concepto de subvención. As cantidades a reintegrar terán a consideración de ingreso de dereito público. Os beneficiarios das subvencións quedarán sometidos ás responsabilidades e réxime sancionador establecido no artigo 82 da Lei xeral presupostaria, sen prexuízo da comunicación de tales feitos ó Tribunal de Contas ó efecto da depuración por éste das eventuais responsabilidades penais ou de calquera outra índole que puideran esixirse. As sancións procedentes serán acordadas e impostas pola Alcaldía. Vila de Neda, 17 de xaneiro do 2011 O ALCALDE.- Asdo./José Ignacio Cabezón Lorenzo.